ספרדים (עם)

| --- | --- |
א. תרסה מאווילה • קארל החמישי לבית הבסבורג • איגנטיוס מלויולה • הרנאן קורטס • פרננדו השני, מלך אראגון •איזבלה הקתולית ב. לאופולדו אלאס • פרס גלדוס • רוסליה דה קסטרו • חוסה מריה דה פרדה • פרנסיסקו דה גויה • סרוונטס ג. רפאל נדל • אנטוניו בנדרס • חואן קרלוס הראשון • סלבדור דאלי • פבלו פיקאסו • אנטוני גאודי
 אוכלוסייה
 39,698,012 אזרחים (2025) (חלקם אינו מזהים עצמם זהות מלאה ספרדית, אלא זהות אזורית – כמו קטלאנית, בסקית או גליסיאנית או זהות כפולה) מתוך אוכלוסייה של 49,077,984
 ריכוזי אוכלוסייה עיקריים
 ספרד ספרד: 39,698,012 אזרחים (2025)  מאות מיוליונים של היספנים בישבת אמריקה הם בעלי שורשים ספרדיים מלאים או חלקיים בגולה: 2,183,043, מתוכם 733,387 ילידי ספרד, 1,303,043 ילידי הארצות שבהן חיים, (998,217 ילידי ארצות המושב שלהם באמריקה, 279,633 ילידי ארצות המושב שלהם באירופה), 279,633 נולדו בארץ שלישית  ב-1 בינואר 2014:  ארגנטינה ארגנטינה: 404,111 מתוכם 92,620 ילידי ספרד  צרפת צרפת: 215,183 מתוכם 124,153 ילידי ספרד  ונצואלה ונצואלה: 188,585 מתוכם 56,167 ילידי ספרד  גרמניה גרמניה: 146,846 מתוכם 61,881 ילידי ספרד  ברזיל ברזיל: 117,523 מתוכם 29,848 ילידי ספרד  קובה קובה: 108,858 מתוכם 2,114 ילידי ספרד  מקסיקו מקסיקו: 108,314 מתוכם 17,485 ילידי ספרד  ארצות הברית ארצות הברית: 103,474 מתוכם 48,546 ילידי ספרד  שווייץ שווייץ: 103,247 מתוכם 48,546 ילידי ספרד  בריטניה בריטניה: 81,519 מתוכם 54,418 ילידי ספרד  אורוגוואי אורוגוואי: 63,827 מתוכם 12,023 ילידי ספרד  צ'ילה צ'ילה: 56,104 מתוכם 9,669 ילידי ספרד  בלגיה בלגיה: 53,212 מתוכם 26,616 ילידי ספרד  קולומביה קולומביה: 26,749 מתוכם 7,049 ילידי ספרד  אנדורה אנדורה: 24,485 מתוכם 17,771 ילידי ספרד  הולנד הולנד: 21,974, מתוכם 12,406 ילידי ספרד  איטליה איטליה: 20,898 מתוכם 11,734 ילידי ספרד  פרו פרו: 19,668 מתוכם 4,028 ילידי ספרד  הרפובליקה הדומיניקנית הרפובליקה הדומיניקנית: 18,928 מתוכם 3,622 ילידי ספרד  אוסטרליה אוסטרליה: 18,353 מתוכם 10,506 ילידי ספרד
 שפות
 ספרדית וכן קטלאנית, בסקית, גליסיאנית ושפות אחרות
 דת
 בעיקר נצרות, רובה – קתולית 82.7%, ללא דת 14.4%, דתות אחרות: 2.4% – כולל אסלאם, יהדות, בודהיזם, הינדואיזם
 קבוצות אתניות קשורות
 • אמריקאים ספרדים  • היספנים  • עמים לאטינים • פורטוגזים  • צרפתים  • איטלקים  • עמים לאטינים אחרים: רומנים, רטו-רומנים, סרדים  • יהודים ספרדים  • עמים אירופים אחרים
ספרדים (בספרדית: Españoles) הם קבוצה אתנית ולאום שקמו בשטחי ספרד של ימינו וששפתה השפה הספרדית. בימינו מושג זה מתייחס גם לכל אזרחי ספרד, לרבות כאלו שלא נולדו בספרד אלא היגרו אליה (nacionalidad española, Nación española).
הזהות הספרדית התגבשה במיוחד אחרי איחוד ממלכות קסטיליה ואראגון בעקבות נישואי המלכים פרננדו של אראגון ואיזבלה של קסטיליה בשנת 1469. בשנת 1492 עם סיפוח אמירות גרנדה על ידי קסטיליה ובשנים 1514–1511 עם סיפוח נווארה הושג בחצי האי האיברי איחוד השטחים המרכיבים את ספרד היבשתית של ימינו. השפה של תושבי קסטיליה, שפה רומאנית הידועה כקסטיליאנית או ספרדית הפכה לשפה הרשמית של כל ממלכת ספרד בימי השלטון הריכוזי של המלכים משושלת בורבון. אף על פי שממלכת ספרד המאוחדת קיימת כבר החל מן המאה ה-15–16 מידת האימוץ של הזהות הספרדית באזורים ההיסטוריים השונים שלה לא הייתה אחידה. הזהות הספרדית היא החזקה ביותר בחבלים קסטיליה, ארגון, אסטוריה ונווארה. בגליסיה, קטלוניה וארץ הבסקים בולטת זהות כפולה – ספרדית לצד זהות אתנית מקומית חזקה, ובתוכם קיימות תנועות פוליטיות חזקות הדוגלות בבדלנות. גם באנדלוסיה, בוולנסיה, וגם באיים בלאריים והאיים הקנריים קיימת לצד הספרדיות, זהות מקומית חזקה, אך עם פחות נטיות בדלניות. בעם הספרדי נטמעו במאות ה-15–17 גם צאצאים של "מורים" (ממוצא ערבי וברברי) ויהודים שהתנצרו בלחץ חוקי המלכות הספרדית הקתולית אחרי שנת 1492, כמו כן צוענים (gitanos, mercheros).
חוקת ספרד משנת 1978 קובעת בסעיף 3.1 שלה כי השפה הספרדית (הקסטיליאנית) היא השפה הרשמית של המדינה כולה, לכל אזרחיה חובה להכירה והזכות להשתמש בה. הסעיף 3.2 מכיר ב"שפות ספרדיות" נוספות כרשמיות במישור אזורי. בקטגוריה זו נכללות השפה הקטלאנית או ולנסיאנית, השפה הבסקית והשפה הגליסיאנית. קיימות בספרד שפות אזוריות נוספות שאינן נהנות ממעמד רשמי, כמו, למשל, האראגונית, האסטוריאנית, הפורטוגזית (באוליבנסה), והברברית (אמזיג) והערבית במחוזות הספרדים שבצפון-מערב אפריקה בגבול עם מרוקו – סאוטה ומלייה. לעומת זאת בקטלוניה מוכרת השפה האוקסיטנית (פרובנסלית) בגרסתה האראנית כשפה רשמית נוספת.
לחלק גדול מתושבי ארצות אמריקה הדרומית ואמריקה המרכזית, המרכיבות את אמריקה הספרדית אבות ספרדים רחוקים פחות או יותר, החל מההתיישבות הספרדית הגדולה שלאחר גילוי אמריקה.